CELEX: 32015D0838
Language: sk
Date: 2015-05-28 00:00:00
Title: Vykonávacie rozhodnutie Komisie (EÚ) 2015/838 z 28. mája 2015, ktorým sa mení vykonávacie rozhodnutie 2014/909/EÚ predĺžením obdobia uplatňovania ochranných opatrení v súvislosti s malým úľovým chrobákom v Taliansku [oznámené pod číslom C(2015) 3558] (Text s významom pre EHP)

29.5.2015   
            
            
               SK
            
            
               Úradný vestník Európskej únie
            
            
               L 132/86
            
         VYKONÁVACIE ROZHODNUTIE KOMISIE (EÚ) 2015/838
   z 28. mája 2015,
   ktorým sa mení vykonávacie rozhodnutie 2014/909/EÚ predĺžením obdobia uplatňovania ochranných opatrení v súvislosti s malým úľovým chrobákom v Taliansku
   
      
         [oznámené pod číslom C(2015) 3558]
      
   
   (Iba talianske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   keďže:
   
               (1)
            
            
               Vykonávacím rozhodnutím Komisie 2014/909/EÚ (3) sa zaviedli určité ochranné opatrenia na základe oznámenia Talianska z 11. septembra 2014 o výskyte malého úľového chrobáka (Aethina tumida) v regiónoch Kalábria a Sicília.
            
         
               (2)
            
            
               Vykonávacie rozhodnutie 2014/909/EÚ sa uplatňuje do 31. mája 2015. Keďže však inšpekcie a epidemiologické vyšetrenia uvedené vo vykonávacom rozhodnutí 2014/909/EÚ ani aktívny dohľad, pokiaľ ide o malého úľového chrobáka v dotknutých regiónoch Talianska, ešte neboli ukončené, epidemiologická situácia ešte nebola určená, a to aj napriek tomu, že od decembra sa prítomnosť uvedeného organizmu nepotvrdila.
            
         
               (3)
            
            
               Preto vzhľadom na prechodnú situáciu a až do prijatia ďalších informácií o prebiehajúcom dohľade je nevyhnutné predĺžiť uplatňovanie opatrení stanovených vo vykonávacom rozhodnutí 2014/909/EÚ až do očakávaného konca súčasnej včelárskej sezóny v týchto regiónoch, t. j. do konca novembra 2015.
            
         
               (4)
            
            
               Vykonávacie rozhodnutie 2014/909/EÚ by sa malo zodpovedajúcim spôsobom zmeniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Článok 4 vykonávacieho rozhodnutia 2014/909/EÚ sa nahrádza takto:
   
      „Článok 4
      Toto rozhodnutie sa uplatňuje do 30. novembra 2015.“
   
   Článok 2
   Toto rozhodnutie je určené Talianskej republike.
   
      V Bruseli 28. mája 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Vykonávacie rozhodnutie Komisie 2014/909/EÚ z 12. decembra 2014 o určitých ochranných opatreniach súvisiacich s potvrdeným výskytom malého úľového chrobáka v Taliansku (Ú. v. EÚ L 359, 16.12.2014, s. 161).